CELEX: 31990R2833
Language: el
Date: 1990-09-28 00:00:00
Title: Κανονισμός (ΕΟΚ) αριθ. 2833/90 της Επιτροπής της 28ης Σεπτεμβρίου 1990 σχετικά με τον καθορισμό, για την περίοδο εμπορίας 1990/91, της πραγματικής παραγωγής και για την περίοδο εμπορίας 1989/90, της εκτιμώμενης παραγωγής ηλιανθόσπορου, καθώς και για την προσαρμογή του ποσού ενίσχυσής του

Avis juridique important

|

31990R2833

Κανονισμός (ΕΟΚ) αριθ. 2833/90 της Επιτροπής της 28ης Σεπτεμβρίου 1990 σχετικά με τον καθορισμό, για την περίοδο εμπορίας 1990/91, της πραγματικής παραγωγής και για την περίοδο εμπορίας 1989/90, της εκτιμώμενης παραγωγής ηλιανθόσπορου, καθώς και για την προσαρμογή του ποσού ενίσχυσής του  

Επίσημη Εφημερίδα αριθ. L 268 της 29/09/1990 σ. 0086 - 0086

***** ΚΑΝΟΝΙΣΜΟΣ (ΕΟΚ) αριθ. 2833/90 ΤΗΣ ΕΠΙΤΡΟΠΗΣ  της 28ης Σεπτεμβρίου 1990  σχετικά με τον καθορισμό, για την περίοδο εμπορίας 1990/91, της πραγματικής παραγωγής και, για την περίοδο εμπορίας 1989/90, της εκτιμώμενης παραγωγής ηλιανθόσπορου, καθώς και για την προσαρμογή του ποσού ενίσχυσής του  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2902/89 (2), και ιδίως το άρθρο 27α παράγραφος 6,  Εκτιμώντας:  ότι το άρθρο 32α του κανονισμού (ΕΟΚ) αριθ. 2681/83 της Επιτροπής της 21ης Σεπτεμβρίου 1983 περί των λεπτομερειών εφαρμογής του καθεστώτος ενίσχυσης για τους ελαιούχους σπόρους (3), όπως τροποποιήθηκε τελευταία από τον κανονισμό (ΕΟΚ) αριθ. 2248/90 (4), όρισε τα στοιχεία που πρέπει να καθορίζονται κατ' εφαρμογή του συστήματος των μέγιστων εγγυημένων ποσοτήτων· ότι πρέπει να καθοριστεί η εκτιμώμενη παραγωγή ηλιανθόσπορου για την περίοδο εμπορίας 1990/91 και η πραγματική παραγωγή των σπόρων αυτών για την περίοδο εμπορίας 1989/90, καθώς και να προσαρμοσθεί το ποσό ενίσχυσης που προκύπτει βάσει των διαθέσιμων στοιχείων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1990/91 η εκτιμώμενη παραγωγή ηλιανθόσπορου καθορίζεται σε:  - 1 307 000 τόνους για την Ισπανία,  - 56 000 τόνους για την Πορτογαλία,  - 2 595 000 τόνους για τα υπόλοιπα κράτη μέλη.  Άρθρο 2  Για την περίοδο εμπορίας 1989/90 η πραγματική παραγωγή καθορίζεται σε:  - 980 000 τόνους για την Ισπανία,  - 45 000 τόνους για την Πορτογαλία,  - 2 562 000 τόνους για τα υπόλοιπα κράτη μέλη.  Άρθρο 3  Για την περίοδο εμπορίας 1990/91 η προσαρμογή που εφαρμόζεται στο ποσό της ενίσχυσης για τον ηλιανθόσπορο καθορίζεται σε:  - 0 Ecu ανά 100 χιλιόγραμμα για την Ισπανία,  - 0 Ecu ανά 100 χιλιόγραμμα για την Πορτογαλία,  - -12,24 Ecu ανά 100 χιλιόγραμμα για τα υπόλοιπα κράτη μέλη.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Αυγούστου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Σεπτεμβρίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 280 της 29. 9. 1989, σ. 2.  (3) ΕΕ αριθ. L 266 της 28. 9. 1983, σ. 1.  (4) ΕΕ αριθ. L 203 της 1. 8. 1990, σ. 55.